Ferrovedelik
Ferrovedelik (ladina keele sõnast ferrum 'raud') on magnetväljas tugevalt polariseeruv vedelik. Ferrovedelik on kolloidne segu, mis koosneb kandvas vedelikus suspenseeritud üliväikestest magnetiliste omadustega osakestest (tavaliselt magnetiidi (Fe3O4) nanosuuruses tükkidest), mis ei sadestu välja isegi väga tugeva magnetvälja mõjul ning mis on kokkukleepumise vältimiseks kaetud väga õhukese pindaktiivse polümeerikihiga.